Pro TV

Un angajat al Departamentului Sport al Pro TV a fost înjunghiat, luni, de o persoană care i-a înfipt un cuţit în piciorul stâng, incidentul având loc în apropierea sediului televiziunii, potrivit unor surse din Poliţie, scrie Mediafax.

Conform surselor citate, victima se numeşte Alin Floroiu şi este producător în cadrul Departamentului Sport al Pro TV. Acesta venea la serviciu, iar în apropierea sediului instituţiei un necunoscut l-ar fi întrebat dacă lucrează la Pro TV. După ce Floroiu a răspuns, acesta l-a înjunghiat în piciorul stâng, după care a fugit.

Publicitate

Victima a fost transportată la Spitalul de Urgenţă ”Sfântul Pantelimon”, iar poliţiştii Secţiei 8 au declanşat o anchetă şi încearcă identificarea şi prinderea agresorului.

Iulia Bunea

iulia.buneapaginademedia.ro